Шамба: Аԥсны Аахыҵ Уаԥстәыла иадгылоит Урыстәыла иалаларц ахьаҭаху азы
"Раԥхьа иргыланы, ҳара ҳ-Конституциа, ҳзакәанԥҵара уи алдыршом, иара ауаажәлар рыҩнуҵҟагьы уи аҩыза аҭахра ыҟаӡам. Ҳара ҳхьыԥшымра аџьабаа ду адаҳбалеит, аӡәырҩы аԥсуа ҵеицәа рхы ақәырҵеит, акымкәа абиԥарақәа уи иазықәԥон, убри азы ари азҵаара ҳара ҳҿы иалацәажәаӡом - аполитикатә еилазаараҽгьы, ауажәларра аҩнуҵҟагьы. Сара исыздыруам Аԥсны џьара политикатә мчрак, партиоума, уаажәларратә еиҿкаароума, ахьыԥшымра мап ацәызкыр зылшо. Ус еиԥш политикатә мчы ҳара ҳҿы иҟаӡам", - ҳәа Шамба иажәақәа аанагоит амаҵзура.